open-index/open-wikipedia-markdown huggingface dataset:
Παλλάς του Βελλετρίου

Η **Παλλάς του Βελλετρίου** είναι αριστουργηματικό έργο γλυπτικής τέχνης της αρχαίας Ελλάδας. Ονομάζεται έτσι επειδή το μόνο πλήρες αντίγραφο που σώζεται σήμερα βρέθηκε στο Βελλέτρι της Ιταλίας και εκτίθεται στο Λούβρο.

## Περιγραφή
Το αρχικό καλλιτέχνημα ήταν κατασκευασμένο από χαλκό. Σήμερα διασώζεται ένα καλοδιατηρημένο πλήρες αντίγραφο από μάρμαρο, καθώς και πολλά μαρμάρινα αντίγραφα της κεφαλής. 

το άγαλμα παριστάνει τη θεά Αθηνά σε μεγαλοπρεπή πόζα. Στηρίζεται στο αριστερό πόδι, με το δεξί πόδι να αναπαύεται στο πλάι. Ο δεξιός βραχίονας είναι υπερυψωμένος και κρατάει το κοντάρι του δόρυτος που με το άλλο άκρο του ακουμπάει στη γη. Το δεξί χέρι λείπει από τον αγκώνα και κάτω και έχει αντικατασταθεί. Ο αριστερός βραχίονας είναι ενωμένος με τον κορμό του σώματος. Το δεξί χέρι λείπει επίσης από τον καρπό και κάτω. Υπάρχει ένα χάλκινο νόμισμα της Αθήνας, που έχει την ίδια αναπαράσταση, και γι' αυτό ξέρουμε ότι το άγαλμα αυτό της Αθηνάς κρατούσε στην ανοιχτή δεξιά παλάμη ένα αργυρό ομοίωμα της Νίκης. 

Φοράει δωρικό μάλλινο πέπλο με περίτεχνες πτυχές, ενώ είναι οπλισμένη με ένα φίδι ζωντανό που την προφυλάγει. Στο στήθος φοράει την αιγίδα με φίδια. Η κεφαλή καλύπτεται από κράνος κορινθιακού τύπου. 

## Ερμηνεία
Το άγαλμα παρουσιάζει την Αθηνά με μεγαλοπρέπεια. Δίνει έμφαση στη σοφία χωρίς να τονίζει ιδιαίτερα την πολεμική υπεροχή.

## Καλλιτεχνική επιρροή
Η στάση του αγάλματος αυτού έγινε πρότυπο για πολλούς ανδριάντες αυτοκρατόρων της Ρωμαϊκής εποχής, ενώ η κεφαλή του αγάλματος έχει πολλές ομοιότητες με την περίφημη προτομή του Περικλή.

## Ιστορική τοποθέτηση
Το καλλιτεχνικό στυλ και τα χαρακτηριστικά της κεφαλής και του πέπλου κάνουν σαφώς τον προσδιορισμό του καλλιτέχνη. Το άγαλμα είναι της εποχής του Περικλή λίγο πριν της έκρηξης του Πελοποννησιακού πολέμου. Από το αθηναϊκό νόμισμα που την απεικονίζει συμπεραίνουμε ότι στόλιζε την Αθήνα. Ο καλλιτέχνης όμως μάλλον δεν προέρχεται από τη σχολή του Φειδία, αλλά ίσως είναι ο Κρεσίλας που έκανε και την προτομή του Περικλή. Το άγαλμα ίσως να ήταν η περίφημη Αθηνά Σωτήρα που στόλιζε το Ιερό του Δία Σωτήρα στον Πειραιά.

## Πηγές

* 

Κατηγορία:Αγάλματα της Αθηνάς
Κατηγορία:Γλυπτά στο Μουσείο του Λούβρου
Κατηγορία:Αρχαία ελληνικά αγάλματα
Μετά την Κηδεία

Το ***Μετά την Κηδεία*** (αγγλ. *After the Funeral*, γνωστό στην Ελλάδα και ως *Ο σατανάς με την πλερέζα*) είναι ένα αστυνομικό μυθιστόρημα της Άγκαθα Κρίστι και πρωτοεκδόθηκε στις ΗΠΑ από την Dodd, Mead and Company τον Μάρτιο του 1953 υπό τον τίτλο *Funerals are Fatal* και στη Βρετανία από την Collins Crime Club στις 18 Μαΐου του ίδιου έτους υπό τον αυθεντικό τίτλο της Κρίστι. Η έκδοση στις ΗΠΑ κυκλοφόρησε με τιμή $2.50 και η βρετανική έκδοση με τιμή δέκα σελίνια και έξι πένες (10/6).

Στην Ελλάδα το έργο έχει πρωτο-κυκλοφορήσει το 1970. Επίσης, το 2006 επανεκδόθηκε από τις εκδόσεις «Λυχνάρι», σε μετάφραση του Αχιλλέα Κυριαζή.

## Χαρακτήρες
* Ηρακλής Πουαρό: Βέλγος ντετέκτιβ
* Κύριος Έντουισλ: οικογενειακός δικηγόρος των Άμπερνεθι
* Επιθεωρητής Μόρτον: ερευνητής αστυνομικός της κομητείας Μπάρκσιρ
* Ρίτσαρντ Άμπερνεθι: πλούσιος χήρος, απεβίωσε λίγο πριν την έναρξη της ιστορίας, όπως και ο μοναχογιός του, Μόρτιμερ
* Κόρα Λάνσκενετ: η μικρότερη αδελφή του Ρίτσαρντ Άμπερνεθι, ερασιτέχνης ζωγράφος, το θύμα της υπόθεσης
* Τζωρτζ Κρόσσφηλντ: ανιψιός και κληρονόμος του Ρίτσαρντ, δικηγόρος
* Ρόζαμουντ Σέην: ανιψιά και κληρονόμος του Ρίτσαρντ, φιλόδοξη ηθοποιός
* Μάικλ Σέην: σύζυγος της Ρόζαμουντ, φιλόδοξος ηθοποιός
* Έλεν Άμπερνεθι: χήρα ενός αδελφού του Ρίτσαρντ, κληρονόμος του Ρίτσαρντ
* Τίμοθυ Άμπερνεθι: ο μοναδικός επιζών αδελφός του Ρίτσαρντ, ανάπηρος
* Μωντ Άμπερνεθι: σύζυγος του Τίμοθυ
* Σούζαν Μπανκς: κληρονόμος και ανιψιά του Ρίτσαρντ και της Κόρα
* Γκρέγκορυ Μπανκς: χημικός, σύζυγος της Σούζαν
* Δεσποινίς Γκίλκριστ: συνοδός της Κόρα
* Κύριος Γκόμπυ: ιδιωτικός ερευνητής, φίλος του Πουαρό
* Λάνσκομπ: μπάτλερ του Μεγάρου Έντερμπυ
* Τζάνετ: υπηρέτρια της κουζίνας του Μεγάρου Έντερμπυ
* Μάρτζορι: μαγείρισσα του Μεγάρου Έντερμπυ
* Κυρία Τζακς: καθαρίστρια του Μεγάρου Έντερμπυ
* Κυρία Τζόουνς: καθαρίστρια των Τίμοθυ και Μωντ Άμπερνεθι
* Αλεξάντερ Γκάθρι: φίλος της Κόρα, ειδικός της τέχνης
* Δεσποινίς Έντουισλ: αδελφή του δικηγόρου Έντουισλ

## Δείτε επίσης
*Κατάλογος έργων της Άγκαθα Κρίστι

## Παραπομπές


Κατηγορία:Μυθιστορήματα της Αγκάθα Κρίστι
Κατηγορία:Μυθιστορήματα του 1953
Συμμορία των Ντάλτον

thumb|250px|Από αριστερά: Μπιλ Πάουερ, Μπομπ Ντάλτον, Γκρατ Ντάλτον, Ντικ Μπρόντγουελ
Η **συμμορία των Ντάλτον** ήταν διαβόητη εγκληματική ομάδα που έδρασε στην Αμερικανική Δύση από το 1890 μέχρι το 1892. Στο διάστημα αυτό τα μέλη της, μεταξύ των οποίων τα αδέρφια Γκράτον (Γκρατ) (γεν. 1861), Γουίλιαμ (Μπιλ) (1866–1894), Μπομπ (γεν. 1869) και Έμετ (γεν.1871), διέπραξαν, σε δυτικές Πολιτείες των Η.Π.Α, πολλές ληστείες σε τρένα και τράπεζες. Είχαν συγγένεια με τους αδερφούς Γιάνγκερ, οι οποίοι με τη σειρά τους συνεργάζονταν με τον Τζέσε Τζέιμς. Οι Ντάλτον αργότερα αποσχίστηκαν από την συμμορία Τζέιμς-Γιάνγκερ και δρούσαν πλεόν ανεξάρτητα.

## Οικογένεια Ντάλτον
Η οικογένεια Ντάλτον καταγόταν από το Μισούρι. Οι γονείς (ο Λούις Ντάλτον και η Αντελάιν Γιάνγκερ — η οποία ήταν θεία των αδελφών Γιάνγκερ, που μαζί με τους Τζέσε και Φρανκ Τζέιμς ίδρυσαν την συμμορία Τζέιμς - Γιάνγκερ) απέκτησαν 15 παιδιά, από τα οποία τρία πέθαναν πριν να ενηλικιωθούν. Το 1882 η οικογένεια μετακόμισε στην βορειοανατολική Οκλαχόμα και το 1886 στο Coffeyville, στο νοτιοανατολικό Κάνσας.

Οι Ντάλτον ήταν αγρότες. Η απώλεια της οικογενειακής τους φάρμας, για την κατασκευή του σιδηροδρόμου και η δολοφονία του ενός από τους γιους, του Φρανκ Ντάλτον, που ήταν βοηθός σερίφη, εν ώρα καθήκοντος, φαίνεται πως οδήγησαν μερικά από τα άλλα αδέλφια στην παρανομία. Ο Φρανκ δολοφονήθηκε το 1887, στην περιοχή της Οκλαχόμα, από έναν κλέφτη αλόγων. Ήταν ο πιο ώριμος και ο πιο ισορροπημένος από όλα τα αδέρφια του, που τον σέβονταν και συχνά τον ακολουθούσαν, εν είδει αποσπάσματος, όταν κυνηγούσε εγκληματίες. Μετά το θάνατό του, ο Γκράτον, ο Μπομπ και ο Έμετ αποφάσισαν να μπουν στην υπηρεσία του νόμου. Από τους τρεις ο Μπομπ ήταν ο πιο άγριος. Σε ηλικία 19 ετών, ενώ ήταν βοηθός σερίφη, σκότωσε έναν άνδρα. Αν και υποστήριξε ότι τον πυροβόλησε στα πλαίσια του καθήκοντος, είναι πιθανόν ότι το σκότωσε επειδή προσπάθησε να του κλέψει τη φιλενάδα. Τον Μάρτιο του 1890 κατηγορήθηκε για εισαγωγή λικέρ στην Ινδιάνικη επικράτεια, αλλά μετά την καταβολή εγγύησης και την προσωρινή απόλυσή του δεν εμφανίστηκε στο δικαστήριο. Το Σεπτέμβριο του ίδιου έτους ο Γκρατ συνελήφθη για κλοπή αλόγου (έγκλημα για το οποίο προβλεπόταν θανατική ποινή) αλλά είτε οι κατηγορίες αποσύρθηκαν είτε αφέθηκε ελεύθερος.

## Η συμμορία
Ο Μπομπ Ντάλτον κάλεσε τους Τζορτζ Νιούκομπ (George "Bitter Creek" Newcomb), Χάρλευ Πιρς (Charley Pierce) και Τσάρλυ Μπράιαντ (Blackfaced Charlie Bryant) να σχηματίσουν μια ομάδα μαζί με τον αδελφό του Έμετ. Ο Γκρατ Ντάλτον βρισκόταν με τον αδελφό του Μπιλ στην Καλιφόρνια, αλλά ακολούθησαν την συμμορία αργότερα, όπως και οι Μπιλ Ντούλιν (Bill Doolin), Ντικ Μπρόντγουελ (Dick Broadwell) και Μπιλ Πάουερ (Bill Power) . 
Η τετράδα των αδελφών Ντάλτον έχει αποτυπωθεί, με χιουμοριστικό τρόπο, στο κόμικ των Μορίς και Γκοσινί Λούκυ Λουκ.

## Παραπομπές


Κατηγορία:Αμερικανοί εγκληματίες
Κατηγορία:Ληστές
Απόλλων με κιθάρα (Γλυπτοθήκη του Μονάχου, αρ. 211)

Ο **Απόλλων με την κιθάρα** ή **ο Απόλλων κιθαρωδός** είναι αριστούργημα της γλυπτικής τέχνης της αρχαίας Ελλάδας. Βρέθηκε σε μια βίλα στο Τίβολι. Φυλάσσεται σήμερα στην Γλυπτοθήκη του Μονάχου.

## Περιγραφή
Το άγαλμα παριστάνει έναν μεγαλοπρεπή και μεγαλόσωμο θεό. Πλησιάζει με αργό, επίσημο βηματισμό, και μένει για μια στιγμή ακίνητος. Στηρίζεται στο δεξί πόδι, ενώ το αριστερό πόδι αναπαύεται. Στο αριστερό χέρι κρατάει μια κιθάρα εντυπωσιακού μεγέθους. Το δεξί χέρι λείπει έχει εγκατασταθεί.

Σε σκηνές του κυνηγιού, ο θεός Απόλλων συχνά απεικονίζεται γυμνός με βέλος και τόξο, ο κιθαρωδός Απόλλων φοράει έναν πέπλο μακρύ, που πέφτει με πολλές πτυχές και φτάνει ως το έδαφος. Στην μέση, μια φαρδιά ζώνη σφίγγει τον πέπλο, ο οποίος αναδιπλώνει και την σκεπάζει. Τα μάτια του αγάλματος είναι από λευκή πέτρα για να φαίνονται πιο αληθινά. Η ίρις του ματιού ήταν από σκούρα πέτρα που δεν διασώθηκε. Οι βλεφαρίδες ήταν από χαλκό, και έχουν επίσης χαθεί. Το κεφάλι μέχρι τον λαιμό είναι ένα ξεχωριστό τεμάχιο, που από τον καλλιτέχνη είχε κατασκευαστεί έτσι ώστε να προσαρμόζει στην αντίστοιχη οπή του σώματος. Η κόμη είναι πλούσια, περίτεχνη και καταλήγει σε μακριές μπούκλες που πέφτουν στον θώρακα. 

## Ερμηνεία
Παλαιότερα το άγαλμα αυτό το θεωρούσαν ως γυναικείο και πίστευαν ότι είναι μια μούσα του Αγελάδα, δάσκαλου του Φειδία και του Πολύκλειτου. Το άγαλμα παριστάνει όμως τον Απόλλωνα. Η ενδυμασία του είναι η γιορταστική ενδυμασία των Πύθιων, την οποία φορούσαν οι καλλιτέχνες που έπαιρναν μέρος στον διαγωνισμό μουσικής. 

## Ιστορική τοποθέτηση
Το άγαλμα κατασκευάστηκε την εποχή του Αυγούστου. Αναμφίβολα είναι αντίγραφο ενός αρχαιότερου Ελληνικού αγάλματος. Το καλλιτεχνικό του στυλ κατατάσσεται στην σχολή του Φειδία, και είναι προφανώς το αμέσως επόμενο επόμενο έργο μετά από την Αθηνά της Λήμνου και της Αθηνάς Παρθένου.
## Πηγές
* 

Κατηγορία:Αρχαία ελληνικά αγάλματα
Κατηγορία:Γλυπτοθήκη του Μονάχου
Κιθαρα
Παγκόσμιο πρωτάθλημα Φόρμουλα 1 (1960)

Το **11ο Παγκόσμιο πρωτάθλημα της Φόρμουλα 1** διεξήχθη από τις 7 Φεβρουαρίου έως τις 20 Νοεμβρίου του 1960, και πραγματοποιήθηκαν 10 αγώνες. Νικητής αναδείχθηκε ο Αυστραλός Τζακ Μπράμπαμ, για δεύτερη συνεχή χρονιά. Παράλληλα διοργανώθηκε για τρίτη φορά το πρωτάθλημα ομάδων με νικήτρια την ομάδα της Cooper-Climax.

## Σύνοψη
Η χρονιά αυτή ήταν η τελευταία που χρησιμοποιήθηκαν κινητήρες των 2,5 λίτρων. Η Κούπερ και ο Μπράμπαμ, όπως και την προηγούμενη χρονιά, κυριάρχησε στο πρωτάθλημα. Το πρωτάθλημα ξεκίνησε με μία νίκη του Μπρους ΜακΛάρεν στην Αργεντινή με την ομάδα της Κούπερ - Κλίμαξ. Στο Μονακό ο Στέρλινγκ Μος έδωσε την πρώτη νίκη σε αγώνα για την ομάδα της Λότους, αλλά στους επόμενους 5 αγώνες ο Μπράμπαμ με την ομάδα της Κούπερ-Κλίμαξ αναδείχθηκε νικητής, κάνοντας έτσι απλή την υπόθεση για τα δύο πρωταθλήματα. Ο Φιλ Χιλ νίκησε στη Μόντσα με Φερράρι, καθώς οι βρετανικές ομάδες δεν συμμετείχαν στον αγώνα. Τέλος, ο Μος κέρδισε στο Γκραν Πρι Αμερικής, που διεξήχθη στο Ριβερσάιντ, Καλιφόρνια. 

Η χρονιά αυτή ήταν και η τελευταία που το Indianapolis 500 αποτέλεσε μέρος του πρωταθλήματος. Νικητής εκεί ήταν ο Τζιμ Ράθμαν.

## Αγώνες

## Πρωτάθλημα Κατασκευαστών
Ένα νέο σύστημα βαθμολογίας εφαρμόστηκε σε αυτό το πρωτάθλημα. Καταργήθηκε ο βαθμός για τον ταχύτερο γύρo και προσθέθηκε ένας βαθμός για τον έκτη θέση. Σε κάθε αγώνα μετρούσαν μόνο οι βαθμοί της καλύτερης θέσης που κατακτούσε ένα από τα μονοθέσια της κάθε ομάδας. Στην τελική βαθμολογία μετρούσαν μόνο τα καλύτερα 6 αποτελέσματα για τον κάθε κατασκευαστή. Στο παρακάτω πίνακα δεν συμπεριλαμβάνονται οι ομάδες που πήραν μέρος αποκλειστικά στο Indianapolis 500.

## Πρωτάθλημα οδηγών
Με βάση το νέο σύστημα, οι 6 πρώτες θέσεις βαθμολογούνταν με 8, 6, 4, 3, 2 και 1 βαθμό αντίστοιχα. Μόνο τα καλύτερα 6 αποτελέσματα μετρούσαν για την τελική βαθμολογία του κάθε οδηγού. Από τους 87 οδηγούς που πήραν μέρος, οι 28 παρακάτω κατόρθωσαν να πάρουν κάποιο βαθμό, ενώ συνολικά 56 κατάφεραν να τερματίσουν σε κάποιον αγώνα.

## Παραπομπές


## Εξωτερικοί σύνδεσμοι

* Επίσημη ιστοσελίδα Formel-1, Αποτελέσματα της σαιζόν 1960  

1960
Κατηγορία:Μηχανοκίνητος αθλητισμός το 1960
Μούλιος

Στην ελληνική μυθολογία με το όνομα **Μούλιος** είναι γνωστά τα παρακάτω 4 πρόσωπα, όλα από τα ομηρικά έπη:
# Ο Επειός σύζυγος της Αγαμήδης (ή Περιμήδης), της μεγαλύτερης κόρης του βασιλιά Αυγεία. Ο Μούλιος αυτός σκοτώθηκε από τον Νέστορα κατά τη μάχη Πυλίων και Επειών, και αναφέρεται στην *[[Ιλιάδα]]* (ραψωδία Λ, στίχος 739, μέσα στη διήγηση του Νέστορα). Ο Νέστορας πήρε τα άλογα του Μουλίου μετά τον θάνατό του.
# Τρώας πολεμιστής που πήρε μέρος στον Τρωικό Πόλεμο, στον οποίο και σκοτώθηκε από τον Πάτροκλο μαζί με άλλους 8 Τρώες, την ημέρα του θανάτου του Πατρόκλου (*Ιλιάδα*, Π 696).
# Και άλλος Τρώας πολεμιστής του Τρωικού Πολέμου, που σκοτώθηκε από τον Αχιλλέα: *«και ο Αχιλλεύς τον Μούλιον λογχίζει / στ' αυτί και μέσ' απ' τ' άλλο αυτί ξεβγήκε η χάλκιν' άκρη»* (*Ιλιάδα*, Υ 472-473, μετάφραση Ι. Πολυλά).
# Κήρυκας και υπηρέτης του Αμφινόμου, κατογόμενος από το Δουλίχιο. Αυτός ο Μούλιος αναφέρεται στην Οδύσσεια* (σ 423), όπου παρουσιάζεται σε ρόλο [[οινοχόος|οινοχόου]].
==Πηγές==
* Κρουσίου: *Λεξικόν Ομηρικόν'', διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 583

Μουλιος
Μουλιος
Μύδωνας

Στην ελληνική μυθολογία με το όνομα **Μύδωνας** (***Μύδων***) είναι γνωστά τα παρακάτω δύο διαφορετικά πρόσωπα, αμφότερα από την Ιλιάδα:
# Τρώας, γιος του Ατυμνίου (*«Ατυμνιάδης»*), που πήρε μέρος στον Τρωικό Πόλεμο ως ηνίοχος του Πυλαιμένη. Ο Μύδων σκοτώθηκε στον πόλεμο αυτό από τον Αντίλοχο, τον γιο του Νέστορα: ενώ έστρεφε τα άλογα του άρματος, ο Αντίλοχος τον χτύπησε πρώτα με πέτρα στον αγκώνα ώστε να χάσει τον έλεγχο του άρματος και μετά του έσχισε το μηλίγγι με ένα χτύπημα του σπαθιού του (*Ιλιάδα*, Ε 580 κ.ε.).
# Και άλλος Τρώας ή Παίονας πολεμιστής του Τρωικού Πολέμου, που σκοτώθηκε από τον Αχιλλέα μαζί με άλλους έξι στις όχθες του ποταμού Σκαμάνδρου (*Ιλιάδα*, Φ 209).
## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 584

Μουλιος
Μύνης

Στην ελληνική μυθολογία με το όνομα **Μύνης** ή **Μύνητας** (γενική: του *Μύνητος*) είναι γνωστός ο σύζυγος της Βρισηίδας, βασιλιάς της πόλεως Λυρνησσού. Ο Μύνης, που ήταν γιος του βασιλιά Ευήνου και είχε έναν αδελφό, τον Επίστροφο, σκοτώθηκε από τον Αχιλλέα όταν αυτός κυρίευσε και κατέστρεψε τη Λυρνησσό. Ο Αχιλλέας τότε σκότωσε και τα τρία αδέλφια της Βρισηίδας και πήρε την ίδια αιχμάλωτη. Ο Μύνης αναφέρεται σε δύο ραψωδίες της *[[Ιλιάδα|Ιλιάδας]]* (Β 692 και Τ 296).

## Πηγή
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 585

Μυνης
Κατηγορία:Μυθικοί βασιλείς της Μικράς Ασίας
Νάστης

Στην ελληνική μυθολογία με το όνομα **Νάστης** (που ετυμολογείται από το ρήμα *ναίω* = κατοικώ, δηλαδή ο κάτοικος ή έποικος) είναι γνωστός ο ένας από τους δύο γιους του Νομίονα, συναρχηγός μαζί με τον αδελφό του τον Αμφίμαχο των Καρών κατά τον Τρωικό Πόλεμο, στον οποίο πήραν μέρος ως σύμμαχοι των Τρώων. Ο Νάστης σκοτώθηκε στον πόλεμο αυτό από τον Αχιλλέα στον ποταμό Σκάμανδρο. Ο Νάστης αναφέρεται στην *[[Ιλιάδα]]*, που σημειώνει ότι *«ως κόρη χρυσοστόλιστος στον πόλεμον κινούσε»*, αλλά αυτό δεν τον έσωσε από τον θάνατο. Το χρυσάφι που φορούσε το πήρε ο Αχιλλέας αφού τον σκότωσε.

## Παραπομπές

## Πηγές
* Κρουσίου *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 589

Νασ
Ιερογλυφικά

thumb|right|350px|Ιερογλυφικό κείμενο της εποχής των Πτολεμαίων

Με τον όρο **Ιερογλυφικά** αναφερόμαστε σ' ένα πρώιμο σύστημα γραφής που συνδυάζει λογογραφικά και αλφαβητικά στοιχεία. Η λέξη προέρχεται από τα αρχαία ελληνικά: (ιερός + γλυφίς) «ιερές γλυφές» (δηλαδή ιερά ανάγλυφα) επειδή χρησιμοποιήθηκαν σε ιερά θρησκευτικά κείμενα. Ιερογλυφική γραφή συναντούμε στην Αίγυπτο, την Μινωική Κρήτη και σε άλλους ανεπτυγμένους λαούς. Τα Αιγυπτιακά Ιερογλυφικά με τη χρήση μιας εικόνας μπορούν να αποδώσουν και μια εσωτερική ιδέα. Τα Κρητικά Ιερογλυφικά προσδίδουν σε κάθε εικόνα και μια φωνητική αξία, αλλά ακόμα δεν έχουν αποκρυπτογραφηθεί.

thumb|left|200px|Η πρώτη όψη του δίσκου της Φαιστού.

## Αιγυπτιακά ιερογλυφικά
Τα Αιγυπτιακά ιερογλυφικά είναι τα αρχαιότερα εικονιστικά σύμβολα που χρησιμοποιούνταν στην αρχαία αιγυπτιακή γραφή. Η γραφή αυτή αποκρυπτογραφήθηκε από τον Ζαν-Φρανσουά Σαμπολιόν το 1822, ο οποίος χρησιμοποίησε την περίφημη Στήλη της Ροζέττας.

Σχεδόν όλα τα σύμβολα αντιπροσωπεύουν ένα έμψυχο ή άψυχο αντικείμενο, και στην πιο επεξεργασμένη τους μορφή ήταν μικροσκοπικά έργα τέχνης από μόνα τους, και επομένως ήταν ιδανικά για μνημεία και διακοσμητικούς σκοπούς. Εντούτοις, από νωρίς στην Αιγυπτιακή ιστορία αναπτύχθηκε μια διακριτή διασκευή γραπτής ιερογλυφικής γραφής, γνωστή σήμερα ως ιερατική. Στις πρώιμες φάσεις της δεν ήταν κάτι περισσότερο από απλοποιήσεις των ιερογλυφικών συμβόλων, αλλά κατά τα Μεσαία και Νεώτερα Βασίλεια είχε λάβει διάφορα διακριτά χαρακτηριστικά. Η ιερατική γραφή χρησιμοποιήθηκε για μια πληθώρα από θρησκευτικούς και οικιακούς σκοπούς, με το βασικό υπόστρωμα της να είναι οι πάπυροι και τα όστρακα (κομμάτια από πέτρα ή κεραμικά που χρησιμοποιούνταν για γρήγορες σημειώσεις).

## Παραπομπές


## Επιπλέον ανάγνωση
*

Κατηγορία:Συστήματα γραφής
Ναύβολος

Στην ελληνική μυθολογία με το όνομα **Ναύβολος** αναφέρονται:

# Γιος του Όρνυτου βασιλιά στη Φωκίδα, πατέρας του Ιφίτου της Φωκίδας, που για τον λόγο αυτό αναφέρεται στην *[[Ιλιάδα]]* ως «Ναυβολίδης». Ο Ναύβολος είχε ως σύζυγό του την Περινείκη, κόρη του Ιππομάχου. Τα εγγόνια του Ναυβόλου, ο Σχεδίος και ο Επίστροφος, πήραν μέρος στον Τρωικό Πόλεμο, ενώ ο γιος του πιθανώς στην Αργοναυτική Εκστρατεία.
# Ο πατέρας του Ευρυάλου, ενός αρχοντόπουλου των Φαιάκων, το οποίο επίσης αναφέρεται στην *[[Οδύσσεια]]* ως «Ναυβολίδης».
# Γιος του Αχαιού βασιλιά Υπεράσιου από την Πελλήνη.

## Παραπομπές

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 589
* Αλέξανδρου Ραγκαβή, *Λεξικόν της Ελληνικής Αρχαιολογίας*, τόμος Β', Εκ του τυπογραφείου των καταστημάτων Ανέστη Κωνσταντινίδη, Εν Αθήναις 1891

Κατηγορία:Πρόσωπα της ελληνικής μυθολογίας
Κατηγορία:Αρχαίοι Αχαιοί
Κατηγορία:Μυθολογία της αρχαίας Φωκίδας
Νημερτής

Στην ελληνική μυθολογία με το όνομα **Νημερτής** είναι γνωστή μία από τις 50 Νηρηίδες, δηλαδή τις θυγατέρες του Νηρέα και της Δωρίδας, εγγονές του Τιτάνα Ωκεανού (Αντίθετα με αυτό που ισχυρίζεται ο Γιώργος Βασιλείου). Η Νημερτής φημιζόταν για τη φιλαλήθειά της, και για το λόγο αυτό, το όνομα της χρησιμοποιείται ως επίθετο ή επίρρημα για να συνδέσει το ουσιαστικό ή το ρήμα με την αλήθεια ή την ορθότητα των λεγομένων κάποιου.

Η Νημερτής είναι μία από τις 32 Νηρηίδες, που αναφέρονται στην *[[Ιλιάδα]]* (ραψωδία Σ, στίχοι 39 κ.ε., η Νημερτής στον στ. 46), οι οποίες έσπευσαν να θρηνήσουν μαζί με την αδερφή τους Θέτιδα, από τα βάθη της θάλασσας, τον επικείμενο θάνατο του γιου της Αχιλλέα.

## Ετυμολογικά
νημερτής, -ές (
Νημερτης
Ροδοκανάκης

Το επίθετο **Ροδοκανάκης** μπορεί να αναφέρεται στην **[[Οικογένεια Ροδοκανάκη]]**

Μπορεί ακόμα να αναφέρεται σε κάποιο από τα μέλη της:
* Κωνσταντίνος Ροδοκανάκης (1635-1685), γιατρός και λόγιος
* Μιχαήλ (Μισέλ) Εμμανουήλ Ροδοκανάκης (1821 -1901), έμπορος και τραπεζίτης στο Λονδίνο
* Δημήτριος Ροδοκανάκης (1840-1903), λόγιος και ιστορικός συγγραφέας
* Τζωρτζ Ροδοκανάκης (1875-1944), ιατρός και αντιστασιακός
* Πλάτων Ροδοκανάκης (1883-1920), λογοτέχνης και δημοσιογράφος
Νίσα

Με το όνομα **Νίσα** είναι γνωστή μία μικρή αρχαία πόλη της Βοιωτίας, που απέστειλε στρατό στον Τρωικό Πόλεμο και για τον λόγο αυτό αναφέρεται στη ραψωδία Β της *[[Ιλιάδα|Ιλιάδας]]*, στον λεγόμενο «Νεών κατάλογο» (Β 508). Η Νίσα μνημονεύεται και από τον γεωγράφο Στράβωνα (9, 2, 15) ως μία κωμόπολη που βρισκόταν κοντά στο βουνό Ελικώνας.

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελίδα 601

Κατηγορία:Πόλεις της αρχαίας Βοιωτίας
Νοήμονας

Στην ελληνική μυθολογία με το όνομα **Νοήμονας** (***Νοήμων***, που σημαίνει φρόνιμος, μυαλωμένος) είναι γνωστά τα παρακάτω τρία πρόσωπα:

# Πολεμιστής από τη Λυκία που έλαβε μέρος στον Τρωικό Πόλεμο ως σύμμαχος των Τρώων και σκοτώθηκε από τον Οδυσσέα μαζί με άλλους έξι συμπατριώτες του. Αναφέρεται στην *[[Ιλιάδα]]* (ραψωδία Ε, στίχος 678).
# Ευγενής από την Πύλο, σύντροφος του Αντιλόχου. Και αυτός ο Νοήμων αναφέρεται στην *Ιλιάδα* (Ψ 612).
# Κάτοικος της Ιθάκης, γιος του Φρονίου. Αναφέρεται στην *[[Οδύσσεια]]* (β 386, δ 630), καθώς η θεά Αθηνά, έχοντας τη μορφή του Τηλέμαχου, *«κι απ' το Νοήμο ζήτησε, τον άξιο γιο του Φρόνιου, / καράβι και της το 'ταξε μετά χαράς εκείνος» (μετάφραση Ζ. Σίδερη).

== Πηγές ==
* Κρουσίου: *Λεξικόν Ομηρικόν'', διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 602

Κατηγορία:Τρωικός Πόλεμος
Κατηγορία:Οδύσσεια
Νήριτος

Στην ελληνική μυθολογία με το όνομα **Νήριτος** είναι γνωστός ένας Ιθακήσιος, γιος του Πτερελάου και αδελφός του Ίθακου και του Πολύκτορα. Σύμφωνα με τη μυθική παράδοση, το βουνό της Ιθάκης Νήριτος πήρε το όνομά του από τον Νήριτο. Ο Νήριτος αναφέρεται στην *[[Οδύσσεια]]* του Ομήρου (ραψωδία ρ, στίχος 207) ως ένας από τους τρεις δημιουργούς (οι άλλοι δύο ήταν οι αδελφοί του) της χτιστής βρύσης που βρισκόταν κοντά στην πρωτεύουσα του νησιού, από όπου υδρεύονταν οι κάτοικοι.

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελίδα 599

Νηριτος
Νηριτος
Νομίονας

Στην ελληνική μυθολογία με το όνομα **Νομίονας** (***Νομίων***) είναι γνωστός κάποιος άρχοντας από την Καρία, οι δύο γιοι του οποίου, ο Αμφίμαχος και ο Νάστης, έλαβαν μέρος στον Τρωικό Πόλεμο ως αρχηγοί των Καρών, συμμάχων των Τρώων, όπου και σκοτώθηκαν από τον Αχιλλέα. Ο Νομίονας αναφέρεται στην *[[Ιλιάδα]]* του Ομήρου (ραψωδία Β, στίχ. 871).

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 602

Κατηγορία:Πρόσωπα της ελληνικής μυθολογίας
Οδίος

Στην ελληνική μυθολογία με το όνομα **Οδίος** είναι γνωστά τα παρακάτω δύο διαφορετικά πρόσωπα:

# Ηγεμόνας των Αλιζώνων και συναρχηγός (μαζί με τον Επίστροφο) του στρατιωτικού τους αποσπάσματος που έλαβε μέρος στον Τρωικό Πόλεμο στο πλευρό των Τρώων. Ο Οδίος σκοτώθηκε στον πόλεμο αυτό από τον Αγαμέμνονα. Αναφέρεται σε δύο διαφορετικές ραψωδίες της *[[Ιλιάδα]]ς* (Β 856 και Ε 39).
# Κήρυκας των Αχαιών στον Τρωικό Πόλεμο, σύντροφος του Αντιλόχου. Και αυτός ο Οδίος αναφέρεται στην *Ιλιάδα* (Ι 170), μαζί με τον Ευρυβάτη, ως επιλεγμένοι από τον Νέστορα να συνοδεύσουν μία επίσημη σημαντική αποστολή στη σκηνή του Αχιλλέα.

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901
* Ομήρου *Ιλιάδα*, μετάφραση Ι. Πολυλά, Ο.Ε.Δ.Β., Αθήνα 1980

## Σημείωση


Οδιος
Άνω Σούλι Αττικής

Το **Άνω Σούλι** είναι μικρός οικισμός του δήμου Μαραθώνα της Ανατολικής Αττικής που βρίσκεται ανάμεσα στο Γραμματικό και τον Μαραθώνα. Σύμφωνα με την απογραφή του 2011, ο πληθυσμός του ανέρχεται σε 232 άτομα.

## Γενικά στοιχεία
Το Άνω Σούλι είναι χτισμένο σε υψόμετρο 180 μέτρων στα βορειοανατολικά του νομού Αττικής. Ως οικισμός αναφέρεται το 1853 στον πρώτο τόμο των «Ελληνικών» του Ιάκωβου Ρίζου Ραγκαβή και σύμφωνα με τον Έλληνα λόγιο, ο πληθυσμός του Άνω και Κάτω Σουλίου ανερχόταν σε 102 κατοίκους, οι οποίοι ασχολούνταν με γεωργικές εργασίες (η περιοχή παρήγαγε δημητριακά, καρπούς και κρασί).

Στη σύγχρονη εποχή, λόγω της ύπαρξης δασικών εκτάσεων το Άνω Σούλι και η ευρύτερη περιοχή του πλήττονται συχνά από πυρκαγιές με κυριότερη αυτή του 2009 όταν το χωριό κινδύνευσε σοβαρά από την μεγάλη πυρκαγιά που ξέσπασε στην ανατολική Αττική. Σε απόσταση ενός χιλιομέτρου από τον οικισμό βρίσκεται το μοναστήρι του Αγίου Ραφαήλ.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Ανατολικής Αττικής
Κάτω Σούλι Αττικής

Το **Κάτω Σούλι** είναι οικισμός της Ανατολικής Αττικής.

## Γεωγραφικά - ιστορικά στοιχεία
Το Κάτω Σούλι βρίσκεται στον κάμπο του Μαραθώνα, σε υψόμετρο 20 μέτρα, κοντά στην παραλία του Σχινιά, ανάμεσα στον όρμο Μαραθώνα και Αγίας Μαρίνας. Πιστεύεται ότι η ονομασία προέρχεται από την Τουρκική λέξη *Su*=*νερό* =>*Sulu*=*υδατώδης*, εξαιτίας του έλους που παρεμβάλλεται μεταξύ του οικισμού και της θάλασσας. Ο πληθυσμός του είναι 1.477 κάτοικοι σύμφωνα με την απογραφή του 2001. Η αρχαία ονομασία, ήταν Τρικόρυνθος ή Τρικόρυθος και τοποθετείται βορειότερα του σημερινού οικισμού, στην κορυφή του οποίου σώζονται λείψανα της αρχαίας ακρόπολης του Δήμου.

Στην αρχαιότητα, η πόλη του Μαραθώνα, η Τρικόρινθος, η Προβάλινθος και η Οινόη αποτελούσαν την Τετράπολη Μαραθώνος ή Ιωνική Τετράπολη. Οι αρχαίες Τετραπόλεις αποτελούσαν πολιτικές ή θρησκευτικές ενώσεις (ομοσπονδίες) τεσσάρων πόλεων ή δήμων.
αριστερά|μικρογραφία
Κατά την είσοδο στο χωριό, πλάι στο δρόμο Μπέη-Κάτω Σουλίου, βρίσκεται η Μακαρία πηγή. Ο Παυσανίας αναφέρει σχετικά: *"Εδώ, η Μακαρία, κόρη της Δηιάνειρας και του Ηρακλέους, σφάχτηκε μόνη της κι έτσι έγινε δυνατόν στους Αθηναίους να νικήσουν στον πόλεμο και στην πηγή να πάρει το όνομά της"*. Μέχρι και σήμερα, η αρχαία Μακαρία είναι η μεγάλη πηγή (Μεγάλο Μάτι) που αναβλύζει, κάτω από το βουνό Σταυροκοράκι.

Στη λεωφόρο Κάτω Σουλίου, σε απόσταση περίπου 4 χλμ. από το Μαραθώνα, βρίσκονται το κτήμα και η επιβλητική έπαυλη Μπενάκη. Το κτήμα κάποτε έφτανε μέχρι το Λιμικό (Ραμνούντα). Αγοράστηκε το 1911 από τον τότε Υπουργό Εθνικής Οικονομίας Εμμ. Μπενάκη και είχε έκταση 30.000 στρ. Σήμερα έχει έκταση 2.500 στρ. και ανήκει στο Ίδρυμα του Μουσείου Μπενάκη (από το 1962).
Ο πρώτος ιδιοκτήτης του κτήματος ήταν ο πρίγκηπας Κατακουζινός, ο οποίος το αγόρασε από τον Ομέρ Πασά. Το 1836 ο Κατακουζινός έδωσε το κτήμα ως προίκα στη θυγατέρα του Ελπίδα, για το γάμο της με τον Σκαρλάτο Σούτσο. Από τους κληρονόμους του Αλέξ. Σούτσου αγόρασε το κτήμα ο Εμμ. Μπενάκης.Τελευταίος διαχειριστής του κτήματος, ήταν ο Κωνσταντίνος Μπενάκης, ανιψιός του Εμμ. Μπενάκη Οι παλιότεροι αναγνωρίζουν τη συμβολή του κτήματος Μπενάκη στην επιβίωση της περιοχής σε δύσκολες εποχές.

Νοτιότερα του χωριού, κοντά στην παραλία και μέσα στο Εθνικό Πάρκο Σχινιά, βρίσκεται το Ολυμπιακό κωπηλατοδρόμιο.

Το Κάτω Σούλι ήταν μια από τις περιοχές της ανατολικής Αττικής που κινδύνευσε από την μεγάλη πυρκαγιά της ανατολικής Αττικής του 2009. Οι φλόγες έφτασαν μέχρι τα όρια σχεδόν του οικισμού.

## Ο οικισμός Αύρα
Βορειοανατολικά του Κάτω Σουλίου, πάνω στο δρόμο που συνδέει το Κάτω Σούλι με το μικρό λιμανάκι της Αγίας Μαρίνας, βρίσκεται ο οικισμός Αύρα. Είναι μικρός οικισμός που αποτελείται από νεόκτιστα κυρίως σπίτια. Ο πληθυσμός του είναι 235 κάτοικοι σύμφωνα με την απογραφή του 2001.

## Πληθυσμιακά στοιχεία
Οι απογραφές πληθυσμού μετά τον Β' Παγκόσμιο πόλεμο είναι:

## Εξωτερικοί σύνδεσμοι
* Η Μακαρία Πηγή στο https://www.youtube.com/.

## Παραπομπές


Κατηγορία:Χωριά της περιφερειακής ενότητας Ανατολικής Αττικής
Τάση (μηχανική)

Η μηχανική **τάση** σε διατομή, δηλαδή στην επιφάνεια νοητής τομής, στερεού σώματος ορίζεται ως η δύναμη που ασκείται ανά μονάδα επιφάνειας της διατομής,

:\sigma_\mathrm{avg} = \frac{F_\mathrm n}{A}\approx\sigma\,\!.

Όπως βλέπουμε στη πάνω σχέση το πηλίκο της δύναμης δια το εμβαδό της διατομής δίνει τη *μέση τάση*. Στην πραγματικότητα είναι πιθανό, ανάλογα με την εντατική κατάσταση, να έχουμε  μη-ομοιόμορφη κατανομή τάσεων. Η μορφή της κατανομής είναι σε όλες εκτός των πολύ απλών περιπτώσεων φόρτισης δύσκολο να υπολογιστεί με ακρίβεια. Γίνονται διάφορες απλοποιητικές παραδοχές με σκοπό να γίνει εκτίμηση της μέγιστης τάσης από την "ασφαλή πλευρά".

*ορθές τάσεις (normal stress) είναι οι τάσεις που είναι κάθετες στην επιφάνεια της διατομής
*διατμητικές τάσεις (shear stress) είναι οι τάσεις που είναι επί (παράλληλες) της επιφάνειας της διατομής.

Ο πάνω είναι ο απλουστευτικός ορισμός της *μέσης τάσης* σε διατομή. Ο ακριβέστερος ορισμός της τάσης σε σημείο (η τάση σε σημείο ορίζεται με τη βοήθεια της έννοιας του στοιχειώδους κύβου, στο καρτεσιανό, δες σχήμα) παραμορφώσιμου στερεού λαμβάνει υπόψη ότι πρόκειται για εννιαδιάστατο διάνυσμα, ή αλλιώς δεύτερου βαθμού τανυστή:

:\boldsymbol{\sigma}=
\left[{\begin{matrix}
\sigma _{11} & \sigma _{12} & \sigma _{13} \\
\sigma _{21} & \sigma _{22} & \sigma _{23} \\
\sigma _{31} & \sigma _{32} & \sigma _{33} \\
\end{matrix}}\right]
\,\!

## Πηγές
*Theory and Problems of Strength of Materials, W. A. Nash, 1977

Κατηγορία:Τεχνική μηχανική
Κατηγορία:Τανυστές
Κατηγορία:Μηχανική στερεών
Α.Ο.Χ. Ανάβρυτα

Ο **Σύλλογος Χόκεϊ Αναβρύτων** είναι ερασιτεχνικός σύλλογος χόκεϊ επί χόρτου που αγωνίζεται στο Πανελλήνιο Πρωτάθλημα χόκεϊ επί χόρτου. Έχει έτος ίδρυσης το 1949 και είναι ο πρώτος σύλλογος που έπαιξε χόκεϊ επί χόρτου στην Ελλάδα μεταπολεμικά.

## Αγώνες του 2011-12

## 2015
Τον Φεβρουάριο του 2015 η ομάδα είχε για πρώτη φορά παρουσία σε ευρωπαική διοργάνωση (EuroHockey Indoor Club Champions Challenge II) με τα εξής αποτελέσματα.

NSA (Βουλγαρία) 2-11

Σπάρτακ (Σερβία) 3-8

Χραζνταν (Αρμενία) 1-5

Κιλπάρι (Φινλανδία) 0-3

Κριντσγια (Νορβηγία) 1-3

Κουταισι (Γεωργία) 5-5

## Σύνθεση

* 	 ΧΑΤΖΗΑΓΓΕΛΟΥ ΧΑΡΑΛΑΜΠΟΣ (GK)
* ΜΑΝΤΖΑΝΑΣ ΒΑΓΓΕΛΗΣ
* ΤΣΙΑΜΗΣ ΚΩΝ/ΝΟΣ
* ΠΡΟΥΣΚΑΣ ΚΩΝ/ΝΟΣ
* ΜΑΥΡΙΑΣ ΘΕΟΔΩΡΟΣ (C)
* ΤΖΟΥΝΑΚΟΣ ΡΩΜΑΝΟΣ
* 	 ΔΡΑΚΟΥΛΗΣ ΠΑΝΑΓΙΩΤΗΣ
* 	 ΤΖΟΥΝΑΚΟΣ ΔΑΜΙΑΝΟΣ 	
* 	 ΚΑΟΥΝΑΣ ΚΩΣΤΑΣ
* 	 ΜΠΟΥΡΑΝΤΩΝΗΣ ΠΑΝΟΣ
* 	 ΜΙΧΑΗΛ ΑΝΔΡΕΑΣ
* 	 GOICOECHEA ΙΝAKI 
* 	 ΝΙΚΗΤΟΠΟΥΛΟΣ ΘΑΝΑΣΗΣ
*  ENGLISH ALEXANDER
*        ΠΑΣΧΑΛΗΣ ΣΠΥΡΟΣ
*        ΚΡΥΣΙΛΑΣ ΑΝΤΩΝΗΣ
* 	 ΕΛΜΕΝΣΑΟΥΙ ΓΕΩΡΓΙΟΣ
* 	 ΠΙΤΑΡΟΚΟΙΛΗΣ ΣΗΦΗΣ
* ΜΗΤΡΟΠΟΥΛΟΣ ΓΙΩΡΓΟΣ
*ΚΑΡΑΜΠΙΝΗΣ ΧΡΙΣΤΟΦΟΡΟΣ

## Παραπομπές


## Εξωτερικοί σύνδεσμοι
* Επίσημος ιστοχώρος
* hellenichockey.gr 
* greekhockey.gr

Κατηγορία:Αθλητικοί σύλλογοι Αθήνας
Κατηγορία:Σύλλογοι χόκεϊ επί χόρτου
Εφελκυσμός

**Εφελκυσμός** ονομάζεται η εντατική κατάσταση κατά την οποία σε ένα σώμα ασκούνται δυνάμεις αντίθετης φοράς που τείνουν να το επιμηκύνουν (πάνω σχήμα).
Ο εφελκυσμός είναι μία από τις δύο μονοαξονικές εντατικές καταστάσεις ενός παραμορφώσιμου στερεού σώματος. Η άλλη μονοαξονική εντατική κατάσταση είναι η θλίψη.

Η ισορροπία δυνάμεων είναι μηδεν: \sum_ {} \vec{F} = 0. 

Θεωρώντας νοητή τομή σε κάποια θέση (κάτω σχήμα) από την ισορροπία δυνάμεων μπορούμε να υπολογίσουμε τις εφελκυστικές (ορθές) τάσεις στη διατομή.

## Δοκιμή εφελκυσμού
Η δοκιμή του εφελκυσμού είναι η συνηθέστερη μηχανική δοκιμή. Συνίσταται στην υποβολή δοκιμίου, του προς χαρακτηρισμό υλικού, σε εφελκυστική καταπόνηση κατά τη

διάρκεια της οποίας καταγράφεται η προκαλούμενη επιμήκυνση Δl. 

## Κεντρικός εφελκυσμός
Όταν η εξωτερική δύναμη ασκείται στο κέντρο βάρους της διατομής ο εφελκυσμός ονομάζεται κεντρικός. Με την προϋπόθεση ότι το στοιχείο είναι ευθύγραμμο, η διατομή παραμένει σταθερή και η εξωτερική δύναμη ασκείται ομοιόμορφα ισχύει ότι οι τάσεις κατανέμονται ομοιόμορφα στη διατομή.
:\sigma = \frac{F}{A} με **σ** την εφελκυστική τάση, **F** την εξωτερική δύναμη και **A** το εμβαδόν της διατομής.
Ακόμα και στην περίπτωση που η εξωτερική δύναμη δεν ασκείται ομοιόμορφα στα άκρα του στοιχείου, μετά από κάποιο μήκος η κατανομή γίνεται ομοιόμορφη λόγω της αρχής του Saint Venant.

Στα γραμμικά ελαστικά υλικά ισχύει ο νόμος του Χουκ και η επιμήκυνση θα είναι:

:\Delta L = \frac{\sigma}{E} L

όπου **σ** η εφελκυστική τάση, **E** το μέτρο ελαστικότητας του υλικού και **L** το αρχικό μήκος.

Για να ισχύει ο νόμος του Χουκ η τάση δεν πρέπει να ξεπερνά μια τιμή χαρακτηριστική του υλικού. Στα ψαθυρά υλικά η υπέρβαση της εφελκυστικής αντοχής οδηγεί σε θραύση, ενώ στα όλκιμα υλικά αν οι τάσεις ξεπεράσουν το όριο διαρροής αρχικά θα έχουμε πλαστική παραμόρφωση και τελικά θραύση του στοιχείου.

## Έκκεντρος εφελκυσμός
Όταν η εξωτερική δύναμη δεν ασκείται στο κέντρο βάρους της διατομής ο εφελκυσμός ονομάζεται έκκεντρος. **Εκκεντρότητα e** ονομάζεται η απόσταση της συνισταμένης της δύναμης από το κέντρο βάρους της διατομής. Ένας απλός τρόπος να υπολογιστούν οι ορθές τάσεις της διατομής είναι να μεταφερθεί η εξωτερική δύναμη στο κέντρο βάρους με ταυτόχρονη εφαρμογή καμπτικής ροπής M = Fe . Η λύση προκύπτει από την επαλληλία του κεντρικού εφελκυσμού λόγω της F και της κάμψης λόγω της M. Προϋπόθεση για να ισχύει η επαλληλία είναι οι συνολικές παραμορφώσεις να παραμείνουν εντός της ελαστικής περιοχής.
:\sigma = \sigma_N + \sigma_M = \frac{F}{A} + \frac{Fe}{I_z}y 

όπου:
*\ I_z: Η ροπή αδράνειας ως προς τον κεντροβαρικό άξονα που είναι παράλληλος στον άξονα της κάμψης.
*\ y: απόσταση του σημείου με τάση σ από τον παραπάνω άξονα.

## Παραπομπές


## Πηγές
* Γ.Ι. Τσαμασφύρος Μηχανική παραμορφώσιμων σωμάτων Τόμος Ι και ΙΙ, 1990 Εκδόσεις Συμμετρία
*Theory and Problems of Strength of Materials, W. A. Nash, 1977

Κατηγορία:Τεχνική μηχανική
Κατηγορία:Μηχανική στερεών
Το τραγούδι των Πάντσερ

Το **τραγούδι των Πάντσερ** (γερμ. *Panzerlied*, πάντσερ = άρμα μάχης) είναι ένα από τα πιο γνωστά τραγούδια της Βέρμαχτ. Συνετέθη στις 25 Ιουνίου 1933 από τον υπολοχαγό (*Oberleutnant*) Κουρτ Βήλε (Kurt Wiehle) ενώ βρισκόταν καθ' οδόν προς το Κένιχσμπρουκ. Ο Βήλε τροποποίησε ένα γερμανικό ναυτικό τραγούδι έτσι ώστε οι στίχοι του να είναι κατάλληλοι για το "Όπλο των Τεθωρακισμένων". Το τραγούδι κέρδισε φήμη λόγω της ταινίας Η Μάχη των Αρδεννών, του 1965, όπου σε κάποια σκηνή, Γερμανοί αρματιστές των SS τραγουδούν τον πρώτο στίχο, τον οποίο και τραγουδούν αρκετές φορές, χωρίς να προχωρούν στους επόμενους. 

Το τραγούδι αυτό χρησιμοποιείται ακόμη και σήμερα στον Ομοσπονδιακό Στρατό της Γερμανίας (Bundeswehr), και τον Ομοσπονδιακό Στρατό της Αυστρίας αλλά απαγορεύεται αυστηρά η απαγγελία της δεύτερης και της τρίτης στροφής.
Ο στρατός της Χιλής επίσης χρησιμοποιεί το τραγούδι, ενώ η μελωδία του χρησιμοποιείται από τη γαλλική Λεγεώνα των Ξένων στο τραγούδι "Képi Blanc".

Στο τραγούδι αυτό, οι τελευταίες τρεις στροφές κάθε στίχου επαναλαμβάνονται μία φορά, ωστόσο αυτό δεν είναι απόλυτο, καθώς σε κάποιες εκτελέσεις του τραγουδιού επαναλαμβάνεται μόνο ο τελευταίος στίχος. 

## Στίχοι και μετάφραση

## Παραλλαγές
Σε κάποιες εκτελέσεις του εμβατηρίου υπάρχουν διαφοροποιήσεις από τους αρχικούς στίχους, κυρίως στην τρίτη στροφή:

## Βλέπετε επίσης
* Γερμανική παραγωγή τεθωρακισμένων οχημάτων μάχης κατά τη διάρκεια του Β' Παγκόσμιου Πολέμου

## Εξωτερικοί Σύνδεσμοι

* http://ingeb.org/refer/obssturc.MP3
* http://ingeb.org/refer/obssturb.MP3 (από την ταινία "Η μάχη των Αρδενών")

## Παραπομπές


## Σημειώσεις
 Το "PaK" αποτελεί σύντμηση του "**P**anzer**a**bwehr**k**anone" (αντιαρματικό πυροβόλο)

Κατηγορία:Γερμανικές ένοπλες δυνάμεις
Κατηγορία:Εμβατήρια
Διόσκουροι του Μόντε Καβάλλο

[thumb|right|250px|Μέρος του αγαλμάτινου συμπλέγματος των [Διόσκουροι|Διόσκουρωνστο συντριβάνι του Μόντε Καβάλλο]]
**Τα αγάλματα των Κάστορα και Πολυδεύκη** είναι κολοσσιαίο γλυπτό σύμπλεγμα και αριστούργημα της γλυπτικής τέχνης της αρχαίας Ελλάδας. Τα σημερινά γλυπτά είναι αντίγραφα αρχαιότερων, που με την σειρά τους ήταν αντίγραφα των γνησίων, μπρούτζινων ανδριάντων. Σήμερα βρίσκονται στην Ρωμαϊκή πλατεία  *Quirinal* που λόγω του συμπλέγματος αυτού ονομάζεται κοινώς *Μόντε Καβάλλο*, δηλαδή *λόφος των ίππων*.

## Περιγραφή
thumb|right|250px|Η κεφαλή του ενός Διόσκουρου (λεπτομέρεια).
Οι Διόσκουροι του Μόντε Καβάλλο είναι από τα πιο καλοδιατηρημένα κολοσσιαία έργα γλυπτικής που διασώζονται σήμερα. Αποτελείται από δυο συμμετρικούς ανδριάντες. Ο καθένας κρατάει τα χαλινάρια του ατίθασου αλόγου του. Το μάρμαρο φέρει επιφανειακές φθορές αφού επί αιώνες ήταν εκτεθειμένο στο ύπαιθρο. Είναι από τα λίγα μάρμαρα που επέζησαν τους αιώνες, ενώ δεν έχουν θαφτεί ποτέ μέχρι τώρα. Κατά τα άλλα είναι διατηρημένο σε άριστη κατάσταση. Μερικά σημεία έχουν αντικατασταθεί. Το μεγαλύτερο τμήμα που αντικαταστάθηκε είναι ο θώρακας και τα μπροστινά πόδια του ενός αλόγου.

## Ιστορική τοποθέτηση
Η αρχαιότερη αναφορά που έχουμε είναι από τον 10ο αιώνα, όταν το έργο αυτό μνημονεύτηκε ως *cavalli marmorei*. Μέχρι το 1589 βρίσκονταν επάνω σε ένα τεράστιο βάθρο που ήταν επιστρωμένο με μάρμαρο, και όπως πιστεύουμε σήμερα, διακοσμούσε μια τεράστια εγκατάσταση θερμών λουτρών του Μεγάλου Κωνσταντίνου. Τα ερείπια των λουτρών βρίσκονταν εκεί μέχρι τον 16ο αιώνα. Οι μαρμάρινες πλάκες είχαν την επιγραφή *opus Fidiae* και *opus Praxitelis*. Η μια επιγραφή ήταν κάτω από τον ανδριάντα που κρατάει τα χαλινάρια με το αριστερό, η άλλη επιγραφή ήταν κάτω από τον άλλο ανδριάντα. Οι επιγραφές είναι μεταγενέστερες του γλυπτού και προέρχονται μάλλον από τον 2ο αιώνα, από την εποχή του Μεγάλου Κωνσταντίνου. Το 1589 ο Πάπας Σίξτος Ε΄ αντικατέστησε όλο το σύμπλεγμα με ένα καινούργιο αντίγραφο. Οι δύο ανδριάντες χωρίστηκαν και τοποθετήθηκαν σε κάποια μεγαλύτερη απόσταση μεταξύ τους. Οι επιγραφές επίσης αντικαταστάθηκαν με καινούργιες. Το 1785 μεταφέρθηκε εκεί ο Οβελίσκος του Μαυσωλείου του Αυγούστου και τοποθετήθηκε ανάμεσα στους δύο ανδριάντες. Το 1818 τελικά προστέθηκε και η μεγάλη πιατέλα του σιντριβανιού. 

Το καλλιτεχνικό στιλ κατατάσσεται στην σχολή του Φειδία και είναι όμοιο με τα γλυπτά του Παρθενώνα. Το όνομα του Πραξιτέλη που αναφέρει η επιγραφή ανήκει στον γηραιότερο, τον παππού του ομώνυμου γλύπτη.
## Πηγές
* 

Κατηγορία:Αρχαία ελληνικά αγάλματα
Ανδριάντας του Ασκληπιού

Ο **Ανδριάντας του Ασκληπιού** είναι αριστούργημα της γλυπτικής τέχνης της αρχαίας Ελλάδας. Βρέθηκε μάλλον στον ναό του Ασκληπιού στο νησί του Τίβερη στην Ρώμη και βρίσκεται από τα μέσα του 16ου αι. στην συλλογή αρχαιοτήτων της Ιταλικής οικογένειας Φαρνέζε. Σήμερα εκτίθεται στο εθνικό μουσείο της Νάπολης.

## Περιγραφή
Ο ανδριάντας έχει μέγεθος λίγο μεγαλύτερο από το φυσικό. Το αντίγραφο που διασώζεται σήμερα είναι μέτριας ποιότητας και σε καλή κατάσταση. Μέρη του δεξιού βραχίονα και του φιδιού λείπουν και έχουν αντικατασταθεί. Το παρουσιαστικό του Ασκληπιού είναι σοβαρό και αξιοσέβαστο. Το ύφος είναι φυσιολογικό. Ο πλατύς θώρακας, το λεπτό αλλά στιβαρό σώμα παριστάνουν έναν υγιή άνδρα μέσης ηλικίας, που εμπνέει εμπιστοσύνη. Στηρίζεται στα δύο πόδια, ενώ το δεξί γόνατο κάνει μια μικρή κάμψη. Η κόμη είναι πλούσια, τα μαλλιά σγουρά, η γενειάδα πυκνή μα και περιποιημένη. Μια κορδέλα συγκρατεί τα μαλλιά και στεφανώνει την κεφαλή, ενώ το βλέμμα ατενίζει σκεπτικό, χωρίς να είναι προβληματισμένο. Ο δεξιός βραχίονας ξεκουράζεται επάνω σε μια βαριά ράβδο, στην οποία σκαρφαλώνει το φίδι, σύμβολο της ιατρικής και ιαματικής του τέχνης.

## Καλλιτεχνική επιρροή
Ο ανδριάντας αυτός καθόρισε την μορφή του Ασκληπιού για τους μετέπειτα αιώνες και μέχρι σήμερα. Το ραβδί του με το φίδι έγινε το σύμβολο της ιατρικής και της φαρμακευτικής επιστήμης και συναντάται σήμερα σε λογότυπα στους κλάδους αυτούς.

## Ερμηνεία
Ο ανδριάντας παριστάνει τον Ασκληπιό και ήταν μάλλον μέρος ναού προς τιμήν του. Ο Ασκληπιός, τον οποίο ο Όμηρος μνημονεύει ως απλό ιατρό, λατρευόταν από τους αρχαίους Έλληνες ως Πνεύμα της Γης με μαντικές και θεραπευτικές ικανότητες. Λατρευόταν ιδίως στην Επίδαυρο. 

## Ιστορική τοποθέτηση
Το καλλιτεχνικό στυλ του ανδριάντα ταξινομείται στην σχολή του Φειδία. Δημιουργήθηκε τον 5ο αι. π.Χ., ίσως λίγο μετά από την εποχή του Παρθενώνα από κάποιον άγνωστο καλλιτέχνη που επηρεάστηκε από την σχολή αυτή, χωρίς όμως να είναι απαραίτητα μαθητής του Φειδία. 

## Πηγές
* 

Κατηγορία:Αρχαία ελληνικά αγάλματα
Κατηγορία:Ανδριάντες
Διαμόρφωση συχνότητας

thumb|right|200px|Ένα ακουστικό σήμα διαμορφωμένο με ΑΜ και με FM
Η **διαμόρφωση συχνότητας** (FM - Frequency Modulation) είναι μία αναλογική διαμόρφωση σήματος. Στην διαμόρφωση συχνότητας η συχνότητα του υψίσυχνου σήματος (φέρον κύμα) μεταβάλλεται ανάλογα με το πλάτος του σήματος πληροφορίας (ακουστικό σήμα). Το διαμορφωμένο σήμα που προκύπτει έχει σταθερό πλάτος άλλα μεταβαλλόμενη συχνότητα και μοιάζει να παρουσιάζει «πυκνώματα» και «αραιώματα». 
Ο τρόπος με τον οποίο το πλάτος του ακουστικού σήματος επηρεάζει το φέρον είναι ο εξής. Όπου το ακουστικό σήμα έχει μεγάλο πλάτος έχουμε αύξηση της συχνότητας του φέροντος και όπου το ακουστικό σήμα έχει μικρό πλάτος έχουμε μείωση της συχνότητας του φέροντος.

## Μαθηματική έκφραση της FM
Ένα διαμορφωμένο κατά συχνότητα (FM) σήμα περιγράφεται από την παρακάτω σχέση:

y = \mathbf{A\eta\mu [(2 \pi Ft) + K\sigma\upsilon\nu (2 \pi f t)]}όπου F η συχνότητα του φέροντος σήματος, f η συχνότητα του σήματος πληροφορίας, Α το πλάτος (σε Volt) του φέροντος σήματος και Κ ένας συντελεστής της διαμόρφωσης συχνότητας,FM (αδιάστατο μέγεθος).

## Εφαρμογές της FM
Η κύρια εφαρμογή της διαμόρφωσης συχνότητας (FM) είναι στην ραδιοφωνία. Η τεχνική αυτή έχει το μεγάλο πλεονέκτημα ότι επηρεάζεται ελάχιστα από παράσιτα γι' αυτό έχει επικρατήσει στις περισσότερες εφαρμογές έναντι της παλαιότερης διαμόρφωσης κατά πλάτος (ΑΜ amplitude modulation). Απαιτεί όμως υψηλότερες συχνότητες φέροντος σήματος γι' αυτό σε εκπομπές σε χαμηλότερες ζώνες όπως στα μακρά και στα μεσαία κύματα χρησιμοποιείται ακόμα η ΑΜ. Η διαμόρφωση FM χρησιμοποιείται επίσης στην διαμόρφωση του ήχου στο αναλογικό τηλεοπτικό σήμα (το σήμα εικόνας είναι διαχωρισμένο και διαμορφώνεται με διαμόρφωση ΑΜ).

## Εξωτερικοί σύνδεσμοι
* Διαμόρφωση Συχνότητας 
* Διαμόρφωση Συχνότητας
* Εκπομπή FM και ανίχνευση σήματος

## Πηγές
* *Φυσική Κατεύθυνσης Γ' Λυκείου - ΟΕΔΒ*
* *Εκπομπή και λήψη Ραδιοφωνικού σήματος, Γ τάξη ΕΠΑΛ - ΟΕΔΒ*

Κατηγορία:Ραδιοφωνική τεχνολογία
Διαμόρφωση πλάτους

thumb|right|200px|Ένα ακουστικό σήμα διαμορφωμένο με ΑΜ και με FM
Η **διαμόρφωση Πλάτους** (ΑΜ - Amplitude Modulation) είναι μία αναλογική διαμόρφωση σήματος. Στην διαμόρφωση AM μεταβάλλεται το πλάτος του υψίσυχνου φέροντος κύματος ανάλογα με το πλάτος του σήματος πληροφορίας (ακουστικού σήματος). Το διαμορφωμένο σήμα ΑΜ που προκύπτει έχει σταθερή συχνότητα και μεταβαλλόμενο πλάτος. 

## Μαθηματική έκφραση της ΑM
Ένα διαμορφωμένο σήμα κατά ΑM περιγράφεται από την παρακάτω σχέση

y = \mathbf{[A + B \eta\mu (2 \pi f t)] \sigma\upsilon\nu (2 \pi F t)}
όπου F η συχνότητα του φέροντος σήματος, f η συχνότητα του σήματος πληροφορίας A το πλάτος (σε Volt) του φέροντος σήματος και Β το πλάτος του ακουστικού σήματος.

## Εφαρμογές της AM
[200px|right|thumb|Φασματική εικόνα της ΑΜ, όταν το σήμα πληροφορίας είναι [απλή αρμονική ταλάντωση|αρμονικό σήμα]]
Η κύρια εφαρμογή της διαμόρφωσης ΑΜ είναι στην ραδιοφωνία. Η τεχνική της ΑΜ όμως μειονεκτεί σε σχέση με την FM στο ότι επηρεάζεται εντονότερα από τον ηλεκτρονικό θόρυβο (παράσιτα). Τα κυκλώματά της όμως πλεονεκτούν σε χαμηλές συχνότητες και έτσι εξακολουθεί να χρησιμοποιείται σε εκπομπές στην ζώνη των  μακρών και των μεσαίων  κυμάτων. Με διαμόρφωση ΑΜ διαμορφώνεται και το σήμα εικόνας του αναλογικού τηλεοπτικού σήματος (το σήμα ήχου διαμορφώνεται με FM). 

## Δείτε επίσης
*Εκπομπή ΑΜ

## Εξωτερικοί σύνδεσμοι
* *[https://web.archive.org/web/20090728105917/http://demonstrations.wolfram.com/AmplitudeModulation/ Διαμόρφωση Πλάτους]*
* Διαμόρφωση Πλάτους

## Πηγές
**Φυσική Κατεύθυνσης Γ' Λυκείου - ΟΕΔΒ*
**Συστήματα Εκπομπής και Λήψης, Γ τάξη ΕΠΑΛ - ΟΕΔΒ*

Κατηγορία:Ραδιοφωνική τεχνολογία
Αμερικανικός σχίνος

Ο **αμερικάνικος σχίνος** (επιστ. ***Σχίνος***, ***Schinus***) είναι γένος αγγειόσπερμων, δικότυλων φυτών που ανήκει στην τάξη των Σαπινδωδών, στην οικογένεια των Ανακαρδιοειδών με 25 περίπου είδη μικρών δέντρων ή θάμνων.

Είναι ιθαγενές της Νοτίου Αμερικής με καταγωγή από το Περού και καλλιεργείται σε πολλές περιοχές της γης ως καλλωπιστικό φυτό σε πάρκα, κήπους και δρόμους για την πλούσια σκιά του. Είναι γνωστό και με την ονομασία **σχινόδεντρο**.
Τα κλαδιά του κρέμονται, τα άνθη του είναι μικρά, λευκά και σχηματίζουν ταξιανθίες και οι καρποί του είναι κόκκινου χρώματος.
Στο Περού από τους καρπούς παρασκευάζεται παραδοσιακό οινοπνευματώδες ποτό. Οι καρποί του σχίνου έχουν δυνατό άρωμα και πιπεράτη γεύση και σε πολλές περιοχές στη νότια Αμερική χρησιμοποιούνται τριμμένοι ως υποκατάστατο του πιπεριού (βλέπε ροζέ πιπέρι). Γι αυτό μία άλλη ονομασία του φυτού είναι πιπερόδεντρο.
thumb|left|200px|''Schinus molle''
Τα πιο γνωστά είδη είναι :
**[[Σχίνος ο πλατύφυλλος]]* (Schinus latifolius)
**[[Σχίνος ο μόλλειος]]* (Schinus molle) - Ψευδοπιπεριά
**[[Σχίνος ο τερεβινθόφυλλος]]* (Schinus terebinthifolius)

## Εξωτερικοί σύνδεσμοι
* 
* 
* USDA PLANTS National Database

Κατηγορία:Καλλωπιστικά δέντρα
Κατηγορία:Χλωρίδα της Νότιας Αμερικής
Κατηγορία:Ανακαρδιοειδή
Κατηγορία:Καλλωπιστικά φυτά
Κατηγορία:Θάμνοι
Φέι Ξιάο-τονγκ

Ο **Φέι Ξιάο-τονγκ** (2 Νοεμβρίου 1910- 24 Απριλίου 2005) υπήρξε ένας από τους μεγαλύτερους Κινέζους κοινωνικούς ανθρωπολόγους και κοινωνιολόγους. Εκπαιδευμένος κυρίως σε δυτικά σχολεία, έγραψε τη διδακτορική του θέση υπό την επίβλεψη του Μαλινόβσκι στη Σχολή Οικονομικών του Λονδίνου το 1938. Έκανε εκτεταμμένη εργασία πεδίου στην Κίνα και υπήρξε ενθερμος υποστηρικτής της ανάπτυξης της ελαφριάς βιομηχανίας. Αν και δεν υπήρξε μέλος του κόματος και θεωρείτο εν γένει αντεπαναστάτης, κατόρθωσε να επαναφέρει την κοινωνιολογία στο Πεκίνο, μετά τον θάνατο του Μάο Τσε-τονγκ. Ανάμεσα στα διάφορα έργα του βαρύνουσα θέση έχει το *Η Ζωή στην Επαρχία στην Κίνα*, 1939 και αρκετά κειμενά στην κινεζική και αγγλική γλώσσα.

## Αναφορές


Κατηγορία:Κινέζοι ανθρωπολόγοι
Κατηγορία:Κινέζοι κοινωνιολόγοι
Χηλές

**Χηλές** είναι η ελληνική ονομασία παράλιου προαστίου της Κωνσταντινούπολης και ομώνυμου όρμου, επί της ευρωπαϊκής ακτής του Βοσπόρου. Οι Τούρκοι το αποκαλούν "Μπεμπέκ" (Bebek), και εξ αυτού πολλά ελληνικά λεξικά το αναφέρουν και ως Βεβέκιο ή Βεβέκιον. Στο προάστιο αυτό βρίσκεται ένα από τα ωραιότερα σουλτανικά κιόσκια, αυτό του Σελίμ του Α΄, καθώς και το Πανεπιστήμιο του Βοσπόρου, στην παλαιά θέση της Ροβερτείου Σχολής που σήμερα έχει μετακινηθεί στο Αρναούτκιοϊ.

Κατηγορία:Μπεσίκτας
Κατηγορία:Βόσπορος
16ος αιώνας π.Χ.

3η χιλιετία π.Χ. | **[[2η χιλιετία π.Χ.]]** | 1η χιλιετία π.Χ.
18ος αιώνας π.Χ.| 17ος αιώνας π.Χ. | **16ος αιώνας π.Χ.** | 15ος αιώνας π.Χ. | 14ος αιώνας π.Χ. 

Ο **16ος αιώνας π.Χ.** αρχίζει με το έτος **1600 π.Χ.** και τελειώνει στις **31 Δεκεμβρίου** του έτους **1501 π.Χ.**

## Γεγονότα
* 1565-1085 π.Χ.: Νέο Βασίλειο της Αιγύπτου.

-84
Κατηγορία:2η χιλιετία π.Χ.
17ος αιώνας π.Χ.

3η χιλιετία π.Χ. | **[[2η χιλιετία π.Χ.]]** | 1η χιλιετία π.Χ.
19ος αιώνας π.Χ.| 18ος αιώνας π.Χ. | **17ος αιώνας π.Χ.** | 16ος αιώνας π.Χ. | 15ος αιώνας π.Χ. 

Ο 17ος αιώνας π.Χ. αρχίζει με το έτος **1700 π.Χ.** και τελειώνει στις **31 Δεκεμβρίου** του έτους **1601 π.Χ.**

## Γεγονότα
* 1700 π.Χ.: Εμφάνιση του Μυκηναϊκού Πολιτισμού.
* 1674 π.Χ.: Η Αίγυπτος απελευθερώνεται από τους Υξώς. Από την επίδρασή τους η Αίγυπτος έμαθε τη χρήση του αλόγου και των πολεμικών αρμάτων.
* 1613 π.Χ.: Έκρηξη του ηφαιστείου της Σαντορίνης.

-83
Κατηγορία:2η χιλιετία π.Χ.
18ος αιώνας π.Χ.

3η χιλιετία π.Χ. | **[[2η χιλιετία π.Χ.]]** | 1η χιλιετία π.Χ.
20ός αιώνας π.Χ.| 19ος αιώνας π.Χ. | **18ος αιώνας π.Χ.** | 17ος αιώνας π.Χ. | 16ος αιώνας π.Χ. 

Ο 18ος αιώνας π.Χ. αρχίζει με το έτος **1800 π.Χ.** και τελειώνει στις **31 Δεκεμβρίου** του έτους **1701 π.Χ.**

## Γεγονότα
* 1766-1050 π.Χ.: Δυναστεία των Shang στην Κίνα (η πρώτη ιστορικά επιβεβαιωμένη Κινεζική δυναστεία).
* 1720 π.Χ.: Επιδρομή και κατοχή των Υξώς στην Αίγυπτο.

-82
Κατηγορία:2η χιλιετία π.Χ.
19ος αιώνας π.Χ.

3η χιλιετία π.Χ. | **[[2η χιλιετία π.Χ.]]** | 1η χιλιετία π.Χ.
21ος αιώνας π.Χ.| 20ός αιώνας π.Χ. | **19ος αιώνας π.Χ.** | 18ος αιώνας π.Χ. | 17ος αιώνας π.Χ. 

Ο 19ος αιώνας π.Χ. αρχίζει με το έτος **1900 π.Χ.** και τελειώνει στις **31 Δεκεμβρίου** του έτους **1801 π.Χ.**

## Γεγονότα
* 1900 π.Χ.: Πτώση της τελευταίας Σουμεριακής δυναστείας.

-81
Κατηγορία:2η χιλιετία π.Χ.
13ος αιώνας π.Χ.

3η χιλιετία π.Χ. | **[[2η χιλιετία π.Χ.]]** | 1η χιλιετία π.Χ.

15ος αιώνας π.Χ.| 14ος αιώνας π.Χ. | **13ος αιώνας π.Χ.** | 12ος αιώνας π.Χ. | 11ος αιώνας π.Χ. 

Ο 13ος αιώνας π.Χ. αρχίζει με το έτος **1300 π.Χ.** και τελειώνει στις **1 Ιανουαρίου** του έτους **1201 π.Χ.**

## Γεγονότα
*1279 π.Χ. - Ο Ραμσής Β΄ (ο Μέγας) (19η δυναστεία) γίνεται φαραώ της αρχαίας Αιγύπτου. 
*1274 π.Χ. - Διεξάγεται η μάχη του Καντές μεταξύ των Αιγυπτίων και των Χετταίων.

-87
Κατηγορία:2η χιλιετία π.Χ.
11ος αιώνας π.Χ.

3η χιλιετία π.Χ. | **[[2η χιλιετία π.Χ.]]** | 1η χιλιετία π.Χ.

13ος αιώνας π.Χ.| 12ος αιώνας π.Χ. | **11ος αιώνας π.Χ.** | 10ος αιώνας π.Χ. | 9ος αιώνας π.Χ. 

Ο **11ος αιώνας π.Χ.** αρχίζει με το έτος **1100 π.Χ.** και τελειώνει στις **31 Δεκεμβρίου** του έτους **1001 π.Χ.**

## Γεγονότα

-89
Κατηγορία:2η χιλιετία π.Χ.